

**Mobilt testlaboratorie for enheder til overspændingsbeskyttelse**

Med det nye mobile testlaboratorie Checkmaster 2 er det muligt at teste overspændingsbeskyttelsesenheders funktioner og finde komponenter, der allerede har begyndende skader. Det øger systemrådigheden og eliminerer unødvendige omkostninger til service og vedligeholdelse.

Testenheden betjenes intuitivt via en touchscreen. Stregkoden på det produkt, der skal testes, læses hurtigt og uden fejl med en håndscanner, og produktet stikkes derefter i den passende testadapter. Resultaterne gemmes permanent. De kan udlæses omgående eller på et senere tidspunkt via en USB nøgle. Loggen indeholder alle testresultater med dato og tid. Det gør loggen til et sporbart dokument i henhold til IEC 62305. Under den komplette test af alle de relevante komponenter registrerer testenheden også begyndende skader på overspændingsbeskyttelseskomponenter, hvor tolerancegrænsen er nået, og anbefaler en udskiftning.

Til testenheden leveres aktuelt forskellige testadaptere til produktprogrammerne Flashtrab, Valvetrab, Plugtrab og Comtrab, også SEC varianterne. Produktprogrammet omfatter desuden en transportkuffert og testetiketter. Betjeningen sker på sprogene engelsk eller tysk, som allerede er installeret på Checkmaster 2. Yderligere sprog samt firmware opdateringer kan downloades gratis fra download området på Phoenix Contacts hjemmeside.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.